Cychramus

Cychramus er en slekt av glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater.

Utseende 
Middelsstore (gjerne 4-7 millimeter), brede og litt flate, halvblanke, gulrødlige glansbiller. Oversiden er fint punktert og kledt med korte hår.

Levevis 
De voksne billene finnes gjerne på blomster, særlig på planter i skjermplantefamilien. De har også blitt funnet i bikuber. Larvene lever på ulike sopper, særlig kan de være tallrike på honningsopper.

Systematisk inndeling / arter i Norge 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien glansbiller, Nitidulidae
 Underfamilien åtselglansbiller, Nitidulinae Latreille, 1802
 Stammen Cychramini
 Slekten Cychramus Kugelann, 1794  
 Cychramus adustus Erichson, 1843
 Cychramus castaneus (Blatchley, 1916)
 Cychramus luteus (Fabricius, 1787) - svært vanlig i Norge
 Cychramus splendidus Lawrence, 2019
 Cychramus variegatoideus Hisamatsu, 2008
 Cychramus variegatus (Herbst, 1792) - finnes i Norge
 Cychramus zimmermanni Horn, 1879

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Glansbiller
Biller formelt beskrevet i 1794
Dyr formelt beskrevet av Johann Gottlieb Kugelann